Tis snat, imi amyaru Kateb Yasin d yiwen seg yemyura imuccaԑen deg Tefriqt Ugafa, ayen ala di umaḍal imerra, yexdem i yiman-is adeg yufraren s tira-ines ifazzen, ladɣa s wungal-a Neǧma. Imi yis-s id-yuwi amaynut ɣer tsekla n Tefriqt-a Ugafa yettwarun s tutlayt tafransist, xas akken d aḍris iṣaԑben ama i tɣuri ama i tegzi. Aṭas n i yettwaxedmen ɣef ungal-a di yal tiɣmar n ddunit, maca deg ugezdu-nneɣ « Agzdu n Tutlayt d Yedles Amaziɣ » ur ṭuqten ara wid ixedmen fell-as, ladɣa ayen yeԑnan tiɣunba.